rlitschk/wikidir huggingface dataset:
Kasshoope (hoochdüütsch Kalshop) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över Gravens un den Bassener Möhlengraven na de Wümm hen af. De Naveröörd sünd Hoffstall un Egypten in’n Noorden, Wümmingen un Rootlook in’n Oosten, Tüchten in’n Süüdoosten, Groten Hollen in’n Süden, Petershollen, Lüttjen Hollen un Bassen in’n Süüdwesten un Brammer un Brillkamp in’n Noordwesten. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört Kasshoope binnen de Gemeen to de Oortschop Bassen. Kasshoope
Üserdicken (hoochdüütsch Ueserdicken) is en lütten Oort in de Gemeen Achem in’n Landkreis Veern, Neddersassen. Binnen de Gemeen höört de Oort to’n Oortsdeel Üsen. De Oort liggt op’n Rand von de Achem-Veerner Geest hen na dat Moor. Dat Water flütt över’n Bassener Möhlengraven na de Wümm hen af. De Naveröörd sünd Bassen un Lüttjen Hollen in’n Noorden, Petershollen un Groten Hollen in’n Noordoosten, Schanzendörp un Giersdörp in’n Oosten, Grasdörp in’n Süüdoosten, Bauerholt un Üserfinien in’n Süden, Üsen un Bössel in’n Süüdwesten un Lindheim un Heinsbarg in’n Noordwesten. Bi Üserdicken an’n Wittkoppenbarg is von 1964 bet 1966 dat Waterwark von’n Drinkwaterverband Veern anleggt worrn. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Westvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Üsen. Üsen is an’n 1. Juli 1972 mit de Gemeenreform
De Plantenlüs(e) (Sternorrhyncha, hen un wenn ok Sternorhyncha) sünd en Unnerornen vun de Snavelinsekten (Hemiptera). Vun de bi 16.000 bekannten Aarden leevt um un bi 2974 ok in Europa. Dat hannelt sik tomeist um lüttje oder luerlüttje Insekten. All suugt se an Planten. Vunwegen Fossilien is düsse Unnerornen al ut dat Perm mit negen Familien bekannt. As dat bi de Snavelinsekten begäng is, sünd de Mundwarktüge vun de Plantenlüse umboot wurrn to en Suugrüssel (Rostrum). Dor sünd de Mandibeln un Maxillen to nadelhaftige Steekbössen bi ummuddelt un weert in de Gööl vun de Tungen föhrt. De beiden Steekbössen hangt tosamen un könnt, een gegen dat annere, bewegt weern. Binnen in formt se twee Kanals. Dör den eersten warrt Spee na buten hen afgeven un dör den tweeden warrt de Plantenssapp ansuugt. Kennteken vun de Plantenlüse is, datt de Suugrüssel wat achtern an sitten deit: He sett direktmang vör, twuschen oder achter de Hüften vun de Vörbeen an. Dor kummt ok de wetenschoppliche Naam vun her: Sternorrhyncha heet up Platt „Bostrüsseldeerter“. Plantenlüse hefft eenfache Föhlsprieten. Meist sünd se lang un hefft en Reeg vun Leden. De Flunken weert as en Dack over dat Lief tohopenfoolt, wenn dat Deert nich flegen deit.
De Hornbörger Pannkoken is en Huusappel-Soort, de ut Hornborg ut de Neegd von Oolland stammt. 2016 hett de Pomologen-Vereen in Hamborg den Hornbörger Pannkoken to de Aavtsoort von dat Johr för Noorddüütschland wählt. De Hornbörger Pannkoken is in Hornborg an’n Maschdamm as Tofallssamling opkamen. Üm 1840 hett de Aavtbuur Jacob Köpke ut Neekark den Appel opdeckt un denn in Neekark vermehrt. De Appelsoort hett sik denn in Oolland un an de Nedderelv verbreedt un weer na en Erntestatistik von 1939 de wichtigste Appelsoort in Oolland. Na düsse Tied is de Hornbörger Pannkoken dör annere Soorten verdrängt worrn un hett vondaag in’n groten Aavtbo keen Bedüden mehr. De Frucht is 7 bet 10 cm in’n Dörmeter un hett faken en unregelmäßige Form. De Schell is glatt bet licht ruug un vör allen gröön. Later warrt se licht geel mit rode Deckfarv. Dat Fruchtfleesch is eerst fast un suur. Wenn de Appel en Tied lagert, denn smeckt he miller. De Appel gellt as goden Backappel, to’n Bispeel för Appelkoken oder Pannkoken. dorvon kummt ok de Naam. Riep is de Appel in’n Oktober. Opbest to eten is he von November bet März. De Hornbörger Pannkoken is robust un wasst düchtig. He wasst good
Brammer (hoochdüütsch Brammer) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt op de Achem-Veerner Geest. Dat Water flütt över Gravens na de Wümm hen af. De Naveröörd sünd Nadah, Egypten un Hoffstall in’n Noordoosten, Kasshoope un Tüchten in’n Süüdoosten, Petershollen un Grotenhollen in’n Süden, Bassen in’n Süüdwesten un Bre’enmoor un Brillkamp in’n Noordwesten. Bet in dat 19. Johrhunnert weer Brammer blots en enkelten Hoff. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Brammer is evangeelsch-luthersch präägt un höört to dat Kaspel von
Nadah (hoochdüütsch Nadah) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op’n Rand von de Achem-Veerner Geest hen na dat Moor langs de Wümm. Dat Water ut dat Rebeed flütt över Gravens na de Wümm hen af. Na Oosten liggt dat Otterbarger Moor, dat deelwies ok as Naturschuulrebeed Otterbarger Moor schuult is. De Naveröörd sünd Kamp in’n Noorden, Otterbarg-Bahnhoff in’n Noordoosten, Wümmingen un Rootlook in’n Süüdoosten, Egypten, Hoffstall, Kasshoope un Brammer in’n Süden, Brillkamp un Bassen in’n Süüdwesten, Bre’enmoor in’n Westen un Baaksbarg un de Hu’er Breednau in’n Noordwesten. Bet in dat 19. Johrhunnert weer Nadah en eenstelligen Hoff. Dat Ünnernehmen Borgward müss in de Johren von’n Tweten Weltkrieg Fohrtüüg för den Krieg herstellen. Üm de Fabriken vör Flegerangreep to schulen, is de Motorenprodukschoon in’n Winter 1943/1944 in en Wark in’t Holt bi Nadah utlagert worrn. Düt Lager is Butenwark Otterbarg nöömt worrn un harr söss Warkhallen. Dor hebbt veel Kriegsfungene un Dwangsarbeiders arbeidt. Dat Wark is bet to’n 24. April 1945 bedreven worrn, as dat Rebeed von brietsche Truppen innahmen worrn is. Na’n Krieg is de kumplette Anlaag afreten worrn.
De Snavelinsekten oder Halfflunken (Hemiptera, Rhynchota) sünd en Ornen mank de Insekten. Se höört to de Neeflunken (Neoptera) mit to. In de Encyclopedia of Entomology stunn 2008 in, datt dor bi 82.000 Aarden vun beschreven wurrn sünd. De Tahl vun Aarden weltwiet is dor up 200.000 bi taxeert wurrn. Dor leevt bi 8.000 vun in Europa. To de Hemiptera weert unner annern de Grootgruppen (Unnerornens) vun de Plantenlüse, de Zikaden un de Wandlüse totellt. Na Gestalt, Farv un de Wiese, wie se leven doot, verscheelt sik de allerhand Aarden bannig. All Gruppen mank de Snavelinsekten hefft Mundwarktüge, wo se mit steken un sugen könnt. De Unnerlipp is dor as en Gööl utbillt wurrn, wo de Steekröhren in langs lopen könnt, de ut Mandibeln un Maxillen utformt wurrn sünd. En Deel vun de Maxillen heet Lacinien. Dor loopt twee Kanals in: Dör den een kann suugt weern, dör denn annern kann Spee in de Freetstell speet weern. Bi all Snavelinsekten sünd Deele vun de Mundhöhlen to en Suugpumpe ummuddelt wurrn. Bi de wecken Aarden sünd de Vörbeen to Griepbeen ummuddelt, bi de annern sünd de Achterbeen to Roder- oder Jumpbeen wurrn. Meist gifft dat twee Paar Flunken. In de Kladistik steiht
Bassenergrund (hoochdüütsch Bassenergrund) weer en Oortsdeel von’n Oort Bassen in de Gemeen Eiten, Landkreis Veern, Neddersassen. Vondaag warrt Bassenergrund nich mehr as egenstännigen Oortsdeel wohrnahmen. Bassenergrund liggt op de Achem-Veerner Geest in’n Grund, den en lütt Moor billt. Dat Water ut dat Rebeed flütt över’n Bassener Möhlengraven na de Wümm hen af. De Öörd ümto weren Bre’enmoor in’n Noorden, Brillkamp in’n Noordoosten, Bassen in’n Oosten, Lüttjen Hollen un Heinsbarg in’n Süüdoosten, Bassenerkamp in’n Süden, Lindheim in’n Süüdwesten, Schaaphusen in’n Westen un Schaaphusen in’n Westen un Möhlendoor in’n Noordwesten. De eersten Hüüs von Bassenergrund stünnen an de Bremen-Hörbörger Schossee (later de Bundsstraat 75, vondaag de Landsstraat 168) an de Grenz na de Schaaphusener Feldmark. Bet in dat 20. Johrhunnert weren dat en Handvull Hüüs. In dat 20. Johrhunnert is dor denn en groot Neebo-Rebeed anleggt worrn. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1. Juli 1972 mit de Gemeenreform in Neddersassen Deel von de Gemeen
De Bassenerkamp (hoochdüütsch Bassenerkamp) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na de Wümm hen af. De Naveröörd sünd Bassenergrund in’n Noorden, Bassen in’n Noordoosten, Petershollen un Groten Hollen in’n Oosten, Lüttjen Hollen un Heinsbarg in’n Süüdoosten, Lindheim in’n Süüdwesten un Schaaphusen in’n Noordwesten. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört de Bassenerkamp binnen de Gemeen to de Oortschop Bassen. De Bassenerkamp is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört. För de Kathoolschen is de St.-Matthias-Kark in Achem tostännig. För Bassenerkamp is de freewillige Füürwehr
Hollen is en lütten Oort in de Township Mapleton in’n Wellington County, Provinz Ontario, Kanada. De Oort liggt an dat rechte Över von’n Conestogo, de hier dör en Staudamm to’n Conestogo-See staut is. Dat liggt in dat Rebeed twüschen de Groten Seen Huron-See, Ontario-See un Erie-See. De nächste gröttere Oort is Drayton un de nächsten grötteren Städer sünd Kitchener un Toronto. De direkten Naveröörd sünd Rothsay in’n Noorden, Drayton un Stirton in’n Noordoosten, Spruce Green un Goldstone in’n Oosten, Glen Allan un Dorking in’n Süden, Carthage in’n Süüdwesten un Wallace un Moorefield in’n Noordwesten. De Oort is 1850 von Hugh Hollingshead grünnt worrn, de dor an’n Conestogo en Schrootmöhl un en Saagwark anleggt hett. In de Tied hebbt sik gau en Reeg Buurn dor ansiedelt un de Oort is to en Dörp mit en poor hunnert Inwahners wussen. 1852 hett J. Hollen dor en Postamt un en Geschäft opmaakt. De Naam von’n Oort schall op’n Grünner Hollingshead oder op’n Postamt-Bedriever J. Hollen trügggahn. En School hett 1854 opmaakt un de Wesleyan Methodist Church 1862. 1867 is tosätzlich de Chalmers Presbyterian Church anleggt worrn. De Wesleyan-Kark hett later Hollin Methodist Church heten. 1925 hebbt sik de beiden Karken to de United
Brillkamp (hoochdüütsch Brillkamp) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över Gravens na de Wümm hen af. De Naveröörd sünd Otterbarg-Bahnhoff un Nadah in’n Noordoosten, Egypten un Hoffstall in’n Oosten, Brammer un Kasshoope in’n Süüdoosten, Petershollen in’n Süden, Bassen in’n Süüdwesten, Bre’enmoor un Köbens in’n Westen un Baaksbarg in’n Noordwesten. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Brillkamp is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört. För de Kathoolschen is de St.-Matthias-Kark in Achem tostännig. För Brillkamp is de freewillige Füürwehr Bassen mit tostännig. Dör Nadah löppt
Üserfinien (hoochdüütsch Ueserfinien) weer en lütten Oort in de Gemeen Achem in’n Landkreis Veern, Neddersassen. Binnen de Gemeen höört dat Rebeed to’n Oortsdeel Üsen. De Oort billt vondaag en Wahnrebeed, dat op dree Sieden von Gewarvrebeden ümgeven is. Dat is kumplett tohoopwussen mit de dree Öörd Achem, Üsen un Bauen, de nu all tohoophangt. De Oort liggt op de Achem-Veerner Geest. Dat Water flütt över’n Bassener Möhlengraven na de Wümm hen af. De Öörd ümto weren Heinsbarg un Üserdicken in’n Noorden, Bauerholt in’n Oosten, Bauen in’n Süden, Achem un Üsen in’n Süüdwesten, Üserschaapkoven in’n Westen un Haßel un Bössel in’n Noordwesten. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Westvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Üsen. Üsen is an’n 1. Juli 1972 mit de Gemeenreform in Neddersassen
John Calvin Coolidge, Jr. meestens blots: Calvin Coolidge (* 4. Juli 1872 in Plymouth Notch, Vermont; † 5. Januar 1933 in Northampton, Massachusetts) weer en US-amerikaansch Politiker vun de Republikaansch Partei un van 1923 bit 1929 de 30. Präsident vun dat Land. Nah sien Tiet as Gouverneur van Massachusetts weer he van 1921 bit 1923 US-Viezpräsident ünner Warren Gamaliel Harding. Nah den Dood vun Harding in‘ August 1923 is he to’n Präsidenten uprückt. He hett de verblieven eenenhalf Johren vun Harding sien Amtstiet afslooten un wurr bi de nächst Präsidentschapswahl in‘ November 1924 för en vull Amtsperiood in dat Amt bestätigt. Coolidge sien wichtigst Errungenschapen weern en stark wassen, wenig reguleerte Wertschap, en Huushollensöverschuss, dat Minneseeren vun de Staatsschulden un mehrfack Stüersenkungen. He bedreev en (nich unumstreeden) Laissez-faire-Politik un hett wietgahnd vun Ingreep vun den apenlichen Sektor affsehn. Butenpolitisch weer de kriegsächtende Briand-Kellogg-Pakt dat wichtigst Ergevnis vun sien ansonsten relativ isolatschonistische Politik. Calvin Coolidge wurr an‘ 4. Juli 1872 in Plymouth Notch as Söhn vun den Kongregatschonalisten John Calvin Coolidge (* 21. März 1845; † 18. März 1926) un Victoria Josephine Moor (* 14. März 1846; † 14. März 1885) boren. He harr en Süster, Abigail Grace Coolidge (1875–1890). Sien
De Blattlüs(e) (Aphidoidea) höört to de Plantenlüse (Sternorrhyncha) mit to. Dor sünd bi 3.000 Aarden vun bekannt. Bi 850 vun jem leevt ok in Middeleuropa. All Blattlüse nehrt sik vun Plantenssapp. En Reeg vun Aarden weert as Untüüch bi Nutz- oder Smuckplanten ankeken. Blattlüse sünd lüttje Insekten. Se sünd man bloß en paar Millimeters groot. De wecken Aarden könnt bit hen to 7 mms lang weern. As Plantensugers hefft de Deerter all en Steekrüssel. De meisten Aarden hefft keen Flunken, man mit’n Wessel vun de Generatschonen gifft dat ok Formen mit Flunken. Se könnt dor denn for sorgen, datt de Aart sik utbreden deit un datt de Weert uttuuscht weern kann. Faken vermehrt sik Blattlüse in Massen dör Jumferntügen (Parthenogenese). Blattlüse steekt mit ehre Mundwarktüge, de to’n Suugrüssel ummuddelt sünd, direktemang in dat Fattbundsel vun de Planten un suugt dor Phloemssapp ut. Dor bruukt se sunnerlich de Aminosüer vun. De Rest vun düssen Ssapp, wo bannig veel Kohlenhydrate in sitten doot, warrt as zuckersöten Honnigdau utscheedt un lockt annere Insekten un Warveldeerter an. Swattswämme un Sottschimmels leevt dor vun. Bi de meisten Aarden lööst sik en Generatschoon mit Heken un Seken af mit en ganze Reege (bit hen to veertig)
Lüttjen Hollen (hoochdüütsch Klein Hollen) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na de Wümm hen af. De Naveröörd sünd Brammer, Kasshoope un Petershollen in’n Noordoosten, Groten Hollen un Schanzendörp in’n Oosten, Giersdörp, Grasdörp un Bauermoor in’n Süüdoosten, Üserdicken un Bössel in’n Süüdwesten, Heinsbarg un Lindheim in’n Westen un Bassen in’n Noordwesten. Lüttjen Hollen weer fröher en eenstelligen Hoff. Eerst in dat 19. Johrhunnert sünd dor denn mehr Hüüs tokamen. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform
Groten Hollen (hoochdüütsch Groß Hollen) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na de Wümm hen af. De Naveröörd sünd Petershollen, Brammer un Kasshoope in’n Noorden, Tüchten in’n Noordoosten, Schanzendörp in’n Oosten, Giersdörp in’n Süüdoosten, Bauermoor in’n Süden, Üserdicken un Lüttjen Hollen in’n Süüdwesten un Bassen in’n Noordwesten. Groten Hollen weer fröher en lüttjen Oort mit veer bet fiev Hüüs. An’t Enn von dat 19. Johrhunnert weer dor denn blots noch een Hoff von över. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1.
Petershollen (hoochdüütsch Petershollen) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na de Wümm hen af. De Naveröörd sünd Brammer un Kasshoope in’n Noorden, Tüchten in’n Oosten, Schanzendörp un Giersdörp in’n Süüdoosten, Groten Hollen un Bauermoor in’n Süden, Lüttjen Hollen un Üserdicken in’n Süüdwesten un Bassen in’n Noordwesten. De eersten Hüüs von Petershollen sünd in dat 19. Johrhunnert boot worrn. De Oort hett bet 1885 to dat Amt Achem tohöört. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört Petershollen binnen de Gemeen to de Oortschop Bassen. Petershollen is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört. För de Kathoolschen is de St.-Matthias-Kark in Achem tostännig. För Petershollen is de
Klein Hollen is de hoochdüütsche Naam von Lüttjen Hollen, Oort in de Gemeen Eiten in’n Landkreis Veern, Neddersassen, Lütt-Hollen, Oort in de Gemeen Uplengen in’n Landkreis Leer, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bassenerwümm (hoochdüütsch Bassenerwümme) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Bassen. De Oort liggt in dat siede Rebeed twüschen den Süüdarm un den Noordarm von de Wümm. De Naveröörd sünd de Breednau in’n Noorden, Kamp un Otterbarg in’n Noordoosten, Otterbarg-Bahnhoff in’n Oosten, Nadah, Egypten un Brillkamp in’n Süüdoosten, Köbens un Bre’enmoor in’n Süden, Möhlendoor, Booköss un Sao’ern in’n Süüdwesten un Baaksbarg un Hu’e in’n Noordwesten. Bassenerwümm is as Harderhuus anleggt worrn, in dat de Harder leevt hett, de op dat Veh oppasst hett, dat de Lüüd von de Geest hier op de Weiden an de Wümm lopen harrn. 250 Johr lang hett de Familie Rechten op’n Hoff leevt. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett von öllers bi de Gemeen Bassen mit bihöört. De Gemeen Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Bassenerwümm is evangeelsch-luthersch präägt un höört to dat Kaspel von
Möhlendoor (hoochdüütsch Mühlentor) is en Oort in de Gemeen Eiten in’n Landkreis Veern, Neddersassen. Binnen de Gemeen Eiten is de Oort opdeelt twüschen de polietschen Oortschoppen Booköss (Bookösser Möhlendoor) un Schaaphusen (Schaaphusener Möhlendoor). De Oort liggt op’n Rand von de Achem-Veerner Geest hen na dat siede Moorland langs de Wümm. Dat Water ut dat Rebeed flütt över den Möhlengraven na’n Süüdarm von de Wümm hen af. De Naveröörd sünd Hu’e un Baaksbarg in’n Noorden, Bre’enmoor in’n Noordoosten, Bassen in’n Süüdoosten, Bassenergrund un Schaaphusen in’n Süden, Eitermöhlen in’n Süüdwesten, Booköss in’n Westen un Sao’ern in’n Noordwesten. De Oort Möhlendoor geiht trügg op en Watermöhl, de hier fröher stahn hett. In dat 18. Johrhunnert is de Möhl afreten un in Sao’ern nee opboot worrn. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.
Möhlendoor betekent Möhlendoor, Oort in de Gemeen Eiten in’n Landkreis Veern, Neddersassen, Möhlendoor, Stadtdoor von Grimmen, Möhlendoor, Stadtdoor von Pasewalk, Möhlendoor, Stadtdoor von Stargard, Möhlendoor, Stadtdoor von Templin, Möhlendoor, Stadtdoor von Tribsees, Möhlendoor, ehmalig Stadtdoor von Lübeck, Möhlendoor, ehmalig Stadtdoor von Rostock, Möhlendoor, ehmalig Stadtdoor von Berlin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.